Nr. C 83/6 De Europæiske Fællesskabers Tidende 30. 3. 87 
risiko, er der efter Udvalgets opfattelse et grundlæggende 
behov for at give disse virksomheder langt større adgang til 
langsigtet risikovillig kapital, så virksomhederne kan få 
vished for, hvor store renteudgifterne til investeringen vil 
blive. Det er afgørende at komme bort fra den anskuelse, 
som venture-foretagender hælder til, og som går ud på, at 
en investering skal strække sig over 4-7 år og give en god 
fortjeneste, hvis en virksomhed skal anses for succesrig og 
være værd at investere i. Hvis man ikke anlægger et 
langsigtet syn på investeringen, vil det ikke i praksis være 
muligt for små og mellemstore virksomheder at få fuld 
fordel af innovation og teknologioverførsel, som skal 
danne grundlag for ethvert mærkbart opsving i EFs 
økonomier. Kommissionen bør derfor overveje, om der 
skal ydes langsigtede lavrentelån (op til 160 000 ECU) til 
fremme af små og mellemstore virksomheders investeringer 
i den seneste teknologi - enten gennem lån fra Den 
europæiske Investeringsbank som fremskaffes på interna­
tionale kapitalmarkeder til lave rentesatser, eller gennem 
NIC 4-bevillinger med renteredsættelse, som kanaliseres 
via banker i medlemsstaterne. 
2.2.7. Udvalget opfordrer Rådet til at sørge for, at 
Kommissionen foreslår en virkelig uafhængig evaluerings­
metode, som skal gælde for samtlige eksisterende og 
foreslåede udgiftsområder inden for SPRINT-programmet. 
Kommissionen bør opfordres til at benytte disse metoder 
for at få klarhed over, hvilken gavn EF får af bevillingerne. 2.2.7.1. Udvalget mener, at disse metoder skal tilveje­
bringes sideløbende med de nuværende programmer, 
således at de kan bygges ind i det udvidede SPRINT II-
program, som Kommissionen overvejer at følge det 
nuværende program op med. 
2.2.7.2. Som eksempel foreslår Udvalget, at kendte 
metoder til vurdering af informationsgraden benyttes på et 
udsnit af medlemsstaternes små og mellemstore virksomhe­
der, så det kan slås fast, hvilken virkning informations-
spredningsaktionerne i henhold til dette program har. 
2.2.7.3. I denne henseende udtrykker Udvalget tilfreds­
hed med Kommissionens forslag om i hver enkelt 
medlemsstat at foretage en foreløbig vurdering af de 
aktioner, som hidtil er gennemført under denne plan. 
2.2.8. Udvalget udtrykker tilfredshed med Kommissio­
nens initiativ til udarbejdelse af brochurer på tre sprog om 
de enkelte SPRINT-programmer med angivelse af en 
kontaktadresse i Kommissionen, hvor yderligere oplys­
ninger kan indhentes. 
2.2.8.1. Udvalget ser gerne, at denne mekanisme 
udbygges, således at Kommissionens brochure uddeles af 
relevante organisationer i hver enkelt medlemsstat, og 
derved når ud til de kredse, som de er bestemt for. 
Bruxelles, den 28. januar 1987. 
Alfons MARGOT 
•Formand for 
Det økonomiske og sociale Udvalg 
Udtalelse om forslag til Rådets afgørelse om vedtagelse af Det europæiske Fællesskabs 
handlingsprogram til fremme af de studerendes mobilitet (Erasmus) 
(87/C 83/05) 
Rådet for De europæiske Fællesskaber besluttede den 22. december 1986 under henvisning til EØF-
traktatens artikel 198 at anmode om Det økonomiske og sociale Udvalgs udtalelse om ovennævnte 
forslag. 
Det forberedende arbejde henvistes til Udvalgets sektion for social-, familie-, uddannelses- og 
kulturspørgsmål. Sektionen vedtog den 15. januar 1987 efter ordførerens mundtlige beretning sin 
udtalelse. 
30. 3. 87 De Europæiske Fællesskabers Tidende Nr. C 83/7 
Det økonomiske og sociale Udvalg vedtog på sin 243. plenarforsamling, mødet den 28. januar 
1987, enstemmigt følgende udtalelse: 
Udvalget udtrykker endnu engang ud fra nøjagtig samme opfattelse som i den tidligere udtalelse (*), 
sin støtte til Erasmus-forslaget om at fremme de studerendes mobilitet i Det europæiske Fællesskab 
og anerkender programmets fleksibilitet og effektivitet, der bevirker, at størstedelen af midlerne 
anvendes til ikke-administrative foranstaltninger. 
Udvalget beklager, at dette klarsynede initiativ er blevet holdt tilbage i Rådet og anmoder 
indtrængende om, at programmet vedtages i sin oprindelige form: den budgetmæssige dækning og 
størrelsen af individuelle stipendier bør besluttes og bringes til udførelse hurtigst muligt i 
overenstemmelse med den almindelige støtte til forslaget, som kom til udtryk på Det Europæiske 
Råds møde i London den 5.-6. december 1986. 
(i) EFTnr. C 189 af 28. 7. 1986. 
Bruxelles, den 28. januar 1987. 
Alfons MARGOT 
Formand for 
Det økonomiske og sociale Udvalg 
Udtalelse om forslag til Rådets forordning (EØF) om ændring af forordning (EØF) om den 
fælles markedsordning for vin 
(87/C 83/06) 
Rådet for De europæiske Fællesskaber besluttede den 10. november 1986 under henvisning til 
EØF-traktatens artikel 43 og 198 at anmode om Det økonomiske og sociale Udvalgs udtalelse om 
ovennævnte forslag. 
Det forberedende arbejde henvistes til ØSU's landbrugssektion. Sektionen vedtog sin udtalelse den 
8. januar 1987 på grundlag af J. Yverneau's mundtlige rapport. 
Det økonomiske og sociale Udvalg vedtog den 28. januar 1987 på sin 243. plenarforsamling med én 
stemme imod følgende udtalelse: 
1. Indledende bemærkninger 
1.1. Det økonmiske og sociale Udvalg godkender 
Kommissionens forslag. 
1.2. ØSU konstaterer, at hovedformålet er en destilla-
tionsbegrænsning baseret på nye afsætningsmuligheder for 
druemost. 
1.3. ØSU er udmærket klar over, at der med de 
vindestillationsforanstaltninger, som er gennemført inden 
for rammerne af vinforordningerne, er tale om kostbare 
interventioner til fjernelse af vinoverskud, som igen fører til 
alkoholoverskud. Sektionen godkender derfor, at man 
søger at finde nye anvendelsesmuligheder for vinprodukter. 
1.4. Disse bestræbelser indgår i de foranstaltninger, som 
er fastsat i forordning (EØF) nr. 861/83 om finansiering af forskning med det generelle sigte at øge afsætningsmulighe­
derne for overskudsprodukter. 
1.5. ØSU stiller sig imidlertid tvivlende over for den 
reelle betydning af druemosts anvendelse i foder, da man 
fortsat befinder sig på forsøgsstadiet. ØSU ønsker flere 
forsøg vedrørende: 
— teknikker og praktiske former for anvendelsen af 
koncentreret most i de forskellige dyreracers foder, 
— koncentreret mosts ernæringsmæssige værdi i forhold 
til andre traditionelle tilsætninger til foder, 
— sammenligning af produktionspriserne for de forskel­
lige foderblandinger, 
— koncentreret mosts uskadelighed eller skadelighed ved 
længerevarende anvendelse.